Број: /2021-03

Датум: 06.2021. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлози за допуну дневног реда

У складу са овлашћењем прописаним чланом 77. Пословника Скупштине града Ниша (''Службени лист града Ниша'', број 6/2017-пречишћен текст), Градско веће града Ниша упућује предлоге да се дневни ред седнице Скупштине града Ниша, заказане за 17.06.2021. године, допуни следећим тачкама:

1. Предлог решења о oбразовању Савета манифестације Фестивал глумачких остварења играног филма ''Филмски сусрети Ниш''
2. Предлог решења о oбразовању Савета манифестације Међународни фестивал хорске духовне музике „Музички едикт“
3. Предлог решења о oбразовању Савета манифестације Евергрин фестивал
4. Предлог решења о oбразовању Савета манифестације Ликовна колонија "Сићево"
5. Предлог решења о oбразовању Савета манифестације Нишке интернационалне музичке свечаности - "НИМУС"
6. Предлог решења о oбразовању Савета манифестације Интернационални Nišville џез фестивал
7. Предлог решења о oбразовању Савета манифестације ''Нисомниа'' - музички фестивал

Предлоге наведених аката, које Вам у прилогу достављамо, Градско веће града Ниша је утврдило на седници одржаној дана 15.06.2021. године.

Одлуком о манифестацијама и програмима у области културе од значаја за Град, прописано је да сталном манифестацијом управља Савет манифестације, који образује Скупштина Града, из реда стручних и јавних радника и познавалаца из области културе.

Правилима о организацији и раду манифестације ближе се одређује карактер и циљ манифестације, органи и тела манифестације, задаци и начин њиховог рада, лице које представља манифестацију, број чланова Савета манифестације и дужина трајања њиховог мандата.

На основу референци у раду, интересовања и искуства у праћењу одређене области, за чланове савета предложени су кандидати у складу са Одлуком о манифестацијама и програмима у обаласти културе од значаја за град.

На основу свега наведеног, предлаже се допуна дневног реда седнице Скупштине града Ниша, заказане за 17.06.2021. године.

**ПРЕДСЕДНИЦА**

**Драгана Сотировски**